stanford-oval/wikipedia huggingface dataset:
פדרו סאנצ'ס
קורות חיים

פדרו סאנצ'ס נולד ברובע טטואן במדריד. למד כלכלה עסקים ופוליטיקה באוניברסיטת קומפלוטנסה של מדריד, האוניברסיטה החופשית של בריסל ואוניברסיטת נווארה, ב-2012 סיים דוקטורט בכלכלה באוניברסיטת קמילו חוסה סלה (אנ'),
ב-1993 הצטרף למפלגה הסוציאליסטית (מפלגת הפועלים הסוציאליסטית הספרדית). היה יועץ פוליטי בפרלמנט האירופי ובאומות המאוחדות. בשנים 2004–2009 כיהן מטעם המפלגה כחבר במועצת עיריית מדריד.
התמודד ב-2008 לפרלמנט הספרדי ברשימת המפלגה הסוציאליסטית במחוז מדריד, אבל נכנס לפרלמנט רק ב-2009 אחרי שאחד מהנציגים פרש. אחרי הבחירות של-2011 שוב נשאר מחוץ לפרלמנט, וחזר אליו בצורה דומה בתחילת 2013.
ביולי 2014 ניצח בפריימריז על ראשות המפלגה הסוציאליסטית, מונה למזכיר הכללי שלה, והפך לראש האופוזיציה לממשלת המפלגה העממית של מריאנו רחוי. הוא הוביל קו של תמיכה ברפורמה חוקתית שתגביר את האופי הפדרלי של ספרד, במטרה למנוע את פרישת קטלוניה; הרחבת הזכויות הסוציאליות, וחיזוק הקשר עם ארגוני העובדים; והוצאת אלמנטים דתיים ממערכת החינוך הספרדית.
סאנצ'ס עמד בראש המפלגה סוציאליסטית בבחירות שהתקיימו ב-20 בדצמבר 2015 והתאפיינו באובדן אמון הציבור במערכת הפוליטית ובפרט בשתי המפלגות הגדולות. המפלגה הסוציאליסטית שמרה על המקום השני לאחר המפלגה העממית אבל איבדה חלק גדול מכוחה לטובת מפלגת השמאל החדשה פודמוס. אחרי שרחוי לא הצליח להקים ממשלה, ניתן המנדט להקמתה לסאנצ'ס, אולם גם הוא לא הצליח להשיג רוב בפרלמנט, וספרד הלכה שוב לבחירות ב-26 ביוני 2016, בה לא היו שינויים רבים. למרות לחצים גוברים בתוך המפלגה, סאנצ'ס התנגד להצטרפות לממשלת אחדות בראשות רחוי, וגם להימנעות שתאפשר לרחוי להקים ממשלת מיעוט. בסוף ספטמבר התפטר מתפקידו כמזכ"ל המפלגה, וכאשר המפלגה החליטה להימנע בהצבעת האמון ולאפשר את הקמת ממשלת רחוי (במקום שיוכרזו באופן אוטומטי בחירות נוספות), התפטר מהפרלמנט.
במאי 2017 ניצח שוב בהתמודדות על ראשות המפלגה, וחזר לתפקידו כראש האופוזיציה.
בעת המשבר החוקתי בעקבות משאל העם על עצמאות קטלוניה והכרזת העצמאות של הרפובליקה הקטאלנית תמך סאנצ'ס בצעדי ממשלת רחוי שהשעתה את הממשל העצמי של קטלוניה.
ראש ממשלת ספרד

בעקבות נפילת ממשלתו של מריאנו רחוי בהצבעת אי אמון קונסטרוקטיבית ב-1 ביוני 2018 מונה למחרת סאנצ'ס לתפקיד ראש הממשלה. סאנצ'ס האתאיסט הוא הראשון שבהשבעתו היה רק עותק של חוקת ספרד ללא ספר תנ"ך או צלב.
ב-7 ביוני הציג סאנצ'ס ממשלה שמבוססת רק על המפלגה הסוציאליסטית. לראשונה בתולדות ספרד בממשלתו היה רוב נשי: מבין 18 החברים בה היו 11 שרות, כולל סגנית ראש הממשלה והשרה לשוויון כרמן קאלבו (אנ'), שרת ההגנה מרגריטה רובלס, ושרת האוצר מריה חסוס מונטרו (אנ'). לשר החוץ מונה ז'וזפ בורל.
ימים ספורים אחרי כינון הממשלה, הודיע סאנצ'ס על נכונות ספרד לקלוט מהגרים מאפריקה שחולצו מסירות בים התיכון על ידי ארגון רופאים ללא גבולות, ושאיטליה לא הייתה מוכנה לתת לספינה שעליה שהו לעגון בחופיה.
בפברואר 2019 נכשל סאנצ'ס בניסיונו להעביר את התקציב, בשל דרישות המפלגות הקטלוניות לקיים משאל עם על עצמאות. בעקבות כך הוא הכריז על הקדמת הבחירות ל-28 באפריל. בבחירות קיבלה המפלגה 123 ממתוך 350 המושבים בפרלמנט, אך לא הצליחה להקים ממשלה, אחרי שפודמוס לא הסכימו לתמוך בממשלה מבחוץ, ודרשו שותפות מלאה בקואליציה. בספטמבר, אחרי שנכשל בהצבעת אמון בפרלמנט, הודיע סאנצ'ס על בחירות נוספות שיתקיימו ב-10 בנובמבר. בבחירות אלה נחלשו מעט גם המפלגה הסוציאליסטית וגם פודמוס. אך הפעם הם מיהרו להסכים על הקמת ממשלת קואליציה - לראשונה מאז חזרת הדמוקרטיה לספרד. אבל גם ביחד שתי המפלגות לא הגיעו לרוב בפרלמנט, וסאנצ'ס הצליח, ב-7 בינואר 2020, לזכות באמון הפרלמנט לממשלתו על חודם של שני קולות בהצבעה השנייה (בה יש צורך רק ברוב רגיל, ולא רוב מוחלט) רק בעזרת תמיכה של מפלגות אזוריות קטנות, והימנעות של המפלגה הקטלונית הגדולה השמאל הרפובליקני של קטלוניה (ERC) ואחת המפלגות הבסקיות (EH Bildu).
ביוני 2021 ממשלתו חננה את 9 פוליטיקאים שנכלאו לאחר משפטם של מנהיגי קטלוניה.
במאי 2023, הכריז על בחירות בזק כלליות בספרד, עקב תבוסת מפלגתו בבחירות האזוריות במדינה. בבחירות אלה, שנערכו ביולי 2023 המפלגות המרכיבות את הקואליציה המכהנת איבדו את הרוב אך גם מתנגדיו לא הצליחו להשיג רוב ברור. יריבו אלברטו נונייז פייחו קיבל ראשון את המנדט להרכבת הממשלה, אך הפרלמנט דחה את הצבעת האמון בה. לאחר מכן קיבל סאנצ'ס את המנדט והצליח בחודש נובמבר להרכיב ממשלת מיעוט, בתמיכת הבדלנים מקטלוניה.
ראש ממשלת ספרד > יחסו לישראל

סאנצ'ס נחשב לפרו-פלסטיני ואנטי-ישראלי, והוביל מדיניות אנטי-ישראלית חריפה, בייחוד במהלך מלחמת חרבות ברזל.
ב-29 באפריל 2023 נאם בהפגנה המרכזית ברחוב קפלן בתל אביב נגד המהפכה המשפטית. ב-22 בנובמבר מינה סאנצ'ס לשרת הנוער בממשלתו את סירה רגו, פוליטיקאית ספרדית ממוצא פלסטיני, אשר הצדיקה את מעשי הטבח ב-7 באוקטובר וטענה שישראל מבצעת רצח עם בעזה. יום לאחר מכן, ב-23 בנובמבר 2023, הגיע סאנצ'ס לביקור בישראל יחד עם ראש ממשלת בלגיה אלכסנדר דה-קרו. בביקור זה אמר סאנצ'ס כי מה שמתרחש בעזה הוא "הטרגדיה הגדולה ביותר בעידן המודרני". עקב כך זומן שגריר ספרד לשיחת נזיפה. ב-30 בנובמבר אמר סאנצ'ס בראיון לרשת הטלוויזיה הספרדית TVE כי "מה שעושה ישראל ברצועת עזה אינו מתקבל על הדעת. הצילומים שאנחנו רואים והמספר הגדל של ילדים שמתים, יש לי ספק רציני בכך שישראל עומדת בדין הבינלאומי". בעקבות דבריו זומן שגריר ספרד לשיחת נזיפה נוספת.
בחודש מאי 2024 דווח כי בהוראת ממשלת ספרד בהנהגת סאנצ׳ס, נמנע מספינת תחמושת הודית ששטה בדרכה לישראל, לעגון בנמלי ספרד. גם בתחילת נובמבר 2024 שני ספינות נשק אמריקאיות סורבו לעגון בנמלי ספרד בדרכן לישראל.
חיים אישיים

פדרו סאנצ'ס נשוי מאז 2006 לבגוניה פרננדס, ולהם שתי בנות. את חתונתם האזרחית ניהלה טרינידד חימנס.
מלבד ספרדית, סאנצ'ס דובר אנגלית וצרפתית שוטפת, והוא ראש הממשלה הספרדי הראשון שדובר אנגלית בתקופת כהונתו.
סאנצ'ס הוא אתאיסט מוצהר.
אוהד את קבוצת הכדורגל אתלטיקו מדריד.
הערות שוליים

↑   השמרנים ניצחו בבחירות בספרד, אך שוב יידרשו להקים קואליציה, באתר הארץ, 26 ביוני 2016
↑  Pedro Sánchez, primer aspirante a La Moncloa que se declara abiertamente "ateo"‎, באתר "el plural",‏ 25 בספטמבר 2014
↑  Toma de posesión de Pedro Sánchez y el nuevo Gobierno, últimas noticias en direct, באתר אל פאיס, 2 ביוני 2018(הקישור אינו פעיל, 17.5.2019)
↑  ממשלה חדשה בספרד: 11 שרות, 6 שרים, באתר ynet, 7 ביוני 2018
↑  איטליה משנה כיוון: סירבה להכניס ספינת מהגרים, ספרד תקלוט אותם, באתר ynet, 11 ביוני 2018
↑  ממשלת ספרד נפלה: בחירות בזק באפריל, באתר ynet, 26 בפברואר 2019
↑  ובינתיים בספרד: בחירות בפעם הרביעית ב-4 שנים, באתר ynet, 18 בדצמבר 2019
↑  אסף אוני, ‏ספרד נחלצה מהפלונטר: הוקמה ממשלת מיעוט סוציאל-דמוקרטית, באתר גלובס, 7 בינואר 2020
↑  ספרד חננה את מנהיגי קטלוניה הכלואים: "עידן חדש של דיאלוג ופיוס", באתר וואלה, 22 ביוני 2021
↑  אסף אוני, ‏מדוע ממשלת השמאל בספרד הכריזה על בחירות בזק?, באתר גלובס, 29 במאי 2023
↑  בניגוד לתחזיות: אין מנצח ברור בבחירות לפרלמנט בספרד, באתר חדשות 13, 24 ביולי 2023
↑  Seán Clarke, Antonio Voce, Pablo Gutiérrez, Spain election 2023: live results, the Guardian (באנגלית)
↑   ממשלת מיעוט של השמאל קמה בספרד ואמנית נזרקה לכלא ברוסיה: מה קורה בעולם, באתר הארץ, 16 בנובמבר 2023
↑  ניסן שטראוכלר, כתבנו באירופה, ראש ממשלת ספרד בנאום חריף: "נמשיך לתמוך באונר"א ונפעיל לחץ בינלאומי על נתניהו", באתר ישראל היום, 5 בספטמבר 2024
1 2  עמית ולדמן, ‏ראש ממשלת שמאל ספרדי נגד הממשלה: מי אתה, פדרו סנצ'ס?, באתר ‏מאקו‏, 30 באפריל 2023
↑  איתמר אייכנר, ספרד מציגה: שרה תומכת חמאס שמאשימה את ישראל ברצח עם, באתר ynet, 21 בנובמבר 2023
↑  איתמר אייכנר, רויטרס, ראש ממשלת ספרד בישראל, אחרי שמינה שרה ממוצא פלסטיני שהצדיקה את הטבח, באתר ynet, 23 בנובמבר 2023
↑  נטע בר, ראש ממשלת ספרד נאם במעבר רפיח - בירושלים זעמו, באתר ישראל היום, 24 בנובמבר 2023
1 2  נטע בר, ראש ממשלת ספרד ביקר את ישראל - השגריר בארץ זומן לנזיפה, באתר ישראל היום, 30 בנובמבר 2023
↑  איתמר אייכנר, ספרד עיכבה "ספינת נשק מהודו" בדרכה לישראל: "זו המדיניות", באתר ynet, 17 במאי 2024
↑  איתמר אייכנר, ספרד מונעת עגינה משתי ספינות מארה"ב ה"חשודות בהובלת נשק לישראל", באתר ynet, 8 בנובמבר 2024
↑  El ascenso de Pedro Sánchez: de diputado «desconocido» a secretario general del PSOE, ‏ABC España, ‏13 ביולי 2014
↑  Pedro Sánchez, primer aspirante a La Moncloa que se declara abiertamente "ateo", ‏El Plural, ‏25 בספטמבר 2014
↑  ¿De qué equipo de fútbol es Pedro Sánchez, presidente de España y líder del PSOE?, ‏GOAL.com, ‏18 באפריל 2021
| ראשי ממשלת ספרד |
| --- | --- | --- |
| ספרד הדמוקרטית | אדולפו סוארס • לאופולדו קאלבו סוטלו • פליפה גונסאלס • חוסה מריה אסנאר • חוסה לואיס רודריגס ספאטרו • מריאנו רחוי • פדרו סנצ'ס | דגל ספרד |
| --- | --- |
בקרת זהויות :  PLWABN: 9810562631905606  BNE: XX5425276  GND: 1160511225  LCCN: no2019098882  MusicBrainz: 06b44f86-ed59-4474-85be-47925c618e87  SUDOC: 192249584  VcBA: 495/381224  VIAF: 20146030517535860298   WorldCat (עם VIAF): 20146030517535860298
סמל בולגריה

| --- | --- |

 פרטים
 המחזיק בסמל:  ממשלת בולגריה
 תאריך אימוץ:  1997
 התקנים
 ציצה:  כתר האימפריה הבולגרית השנייה
 מגן:  אריה זהב על רקע אדום
 תומכים:  שני אריות זהב
 מוטו:  בולגרית: Съединението прави силата (אחדות יוצרת כוח)
סמל בולגריה אומץ ב-1997.
הבולגרים השתמשו בסמל לראשונה לאחר ששלטון הקומוניסטים הסתיים במדינה בשנות ה-90 המוקדמות. ההסכמה על סמל לאומי הייתה מלאכה קשה כיוון שמפלגות שונות התווכחו ביניהן על מראהו ועל האלמנטים השונים שיכּללו בו.
הסמל מכיל שני אריות התומכים במגן משני צדדיו, ועל המגן עצמו מצוי ציור של אריה נוסף. שלושת האריות מסמלים את שלושת החלקים של בולגריה - מואסיה, תראקיה ומקדוניה (שמו של האזור המערבי של בולגריה; אין להתבלבל עם מקדוניה הצפונית, שכנתה של בולגריה ממערב).
בראש המגן ישנו כתר, וכן גם על ראשיהם של האריות, והם אינם מסמלים את המונרכיה האחרונה אלא את "המונרכיה הבולגרית השנייה" (1185–1396) אשר נוסדה על ידי שני האחים פטר ואסן, אחרי שהיא שוחררה מידי הביזנטים ולפני שנכבשה על ידי העות'מאנים.
בתחתית הסמל ישנה כרזה ועליה חרוט המוטו הלאומי בשפה הבולגרית -
Съединението прави силатa "אחדות יוצרת כוח".
ראו גם

דגל בולגריה
המנון בולגריה
מרדכי קינד

| --- | --- |
אין תמונה חופשית
 לידה:  17 בינואר 1951
 נרצח:  6 בדצמבר 1975 (בגיל 24) ישראל רחובות, ישראל
 מידע כללי
 מדינה:  ישראל 
 ספורט
 ענף ספורט:  כדורגל 
 
אנדרטת מוטי קינד ברחובות
כיתוב באנדרטת מוטי קינד ברחובות
מרדכי (מוטי) קינד (17 בינואר 1951 – 6 בדצמבר 1975) היה כדורגלן ישראלי ששיחק בקבוצת מכבי רחובות, יליד שכונת שעריים שברחובות.
שמו עלה לכותרות בנסיבות טרגיות לאחר שב-6 בדצמבר 1975 נדקר למוות במהלך משחק ליגה ג' של קבוצתו מול מכבי כפר גבירול, על ידי צופה אוהד כפר גבירול שפרץ למשחק.
ביוגרפיה

קינד נולד בשעריים, ושם החל לשחק כדורגל כבר בגיל 12 יחד עם אחיו התאום אהרל'ה. הוא שיחק עם מכבי שעריים בליגה הבכירה עד עזיבת משפחתו את שעריים בשנת 1969 ומעברה לרחובות, קינד המשיך לשחק כדורגל בליגות נמוכות יותר, במכבי קריית גת ובמכבי רחובות.
הרצח

האירוע בו נרצח מוטי קינד, היה משחק דרבי שנערך ב-6 בדצמבר 1975, בין קבוצתם של האחים קינד, מכבי רחובות, לבין מכבי כפר גבירול, במסגרת ליגה ג'. המשחק התנהל באווירה סוערת ואוהדי כפר גבירול פרצו למגרש מספר פעמים, השחקנים ביקשו מהשופט יעקב אליהו להפסיק את המשחק, במיוחד לנוכח היעדרותם של כוחות שיטור באצטדיון, אולם השופט סרב. בדקה ה-65, כאשר מכבי רחובות מובילה 0–1, שרק השופט לעבירה שבוצעה על שוער מכבי רחובות. בתגובה לשריקה זו, פרץ קהל נזעם למגרש, והכה את שחקני מכבי רחובות. אחד האוהדים, שמעון קרוה, דקר את מוטי קינד בלבו, בסכין. קינד צעד מספר צעדים ונפל לקרקע. הרצח בוצע לנגד עיניהם של שאר שחקני הקבוצה המוכים, בהם אחיו התאום של מוטי קינד.
לאחר הרצח

ההתאחדות לכדורגל הטילה עונש חסר תקדים על קבוצת מכבי כפר גבירול בעקבות המקרה - הרחקה לצמיתות מכל פעילות. למעשה קבוצת הכדורגל מכבי כפר גבירול פורקה. אהרון ידלין, שר החינוך, החליט כאות אבל לדחות את משחקי הליגות הנמוכות, ואת המחזור התשיעי של הליגה הלאומית, הליגה הבכירה, לאמצע השבוע שלאחר הרצח.
עונשו של הרוצח, שמעון קרוה בן השבע עשרה, נקבע בערעור בבית המשפט העליון על עשר שנות מאסר. השופטים כתבו כי "בבואנו להמתיק את דינו של המערער התחשבנו בכך, שכפי שקבע זאת בית-המשפט המחוזי, המערער איננו טיפוס אלים או פושע, אלא איש חלש אופי אשר נגרר אחרי היסטריה כללית, וכי הוא עודנו צעיר לימים ואין לו כל הרשעות קודמות".
הנצחה

רחוב "מוטי קינד" ברחובות נקרא על שמו. בשנת 2009 הוקמה במרכז העיר, בגן המייסדים אנדרטה לזכרו, אותה יצר המעצב רענן כספין, בצורה של כדור כדורגל שבתוכו נעוץ סכין.
הערות שוליים

↑  השבת השחורה של הכדורגל, בעיתון "מעריב" 7 בדצמבר 1975
↑  הרצח במגרש הכדורגל, בעיתון "מעריב" 7 בדצמבר 1975
1 2  יואב מלכה, זירת הרצח הפכה לאתר זיכרון, באתר mynet (כפי שנשמר בארכיון האינטרנט), 7 במאי 2009
↑  ירון דרוקמן, 'דקרתי שחקן כדורגל. רוצה לישון'. רצח במגרש, באתר ynet, 6 בדצמבר 2014
↑  דנה סידי, למות על המגרש - סיפורו של מוטי קינד ז"ל, באתר ynet, 21 ביולי 2007
↑  ע"פ 613/76 שמעון קרוה נגד מדינת ישראל
↑  איציק זיאת, ‏רחובות תנציח את מוטי קינד שנרצח במהלך משחק, באתר ONE‏, 3 במאי 2009
פומה קוסטה-ריקנית

| פומה קוסטה-ריקנית |
| --- | --- |

מצב שימור
 conservation status: least concern ללא חשש (LC)‏
מיון מדעי
על־ממלכה:: אוקריוטיים
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: Sphenacodontia
משפחה:: חתוליים
תת־משפחה:: חתולים קטנים
סוג:: פומה
מין:: פומת ההרים
תת־מין:: פומה קוסטה-ריקנית
שם מדעי
 Puma concolor costaricensis ‏מריאם, 1901

פומה קוסטה-ריקנית (שם מדעי: Puma concolor costaricensis) הוא תת-מין של פומת הרים.
מאפיינים

הפומה צדה בעיקר בלילה ויכולה לעבור מרחקים רבים בחיפוש אחר מזון. ההמלטה הממוצעת של הפומה היא שלושה גורים, כמו כן צבע הפרווה של הפומה הוא חום בהיר ללא סימנים. תת-מין זה מדורג כתת-מין השני בגודלו בקוסטה ריקה וניתן למצוא אותם בבתי גידול שונים. משקלם הוא 25-80 ק"ג, וכשאר הפומות גם פומה זו מהירה מאד, ויכולה לתמרן במיומנות רבה. מאמצי השימור של הפומה קוסטה-ריקנית התדרדרו מכיוון שמאמצי השימור בקוסטה ריקה התמקדו יותר ביגואר שמושך יותר ציידים בגלל פרוותו. בכל זאת, בגלל שלפומה הקוסטה-ריקנית אין פרווה עם כתמים, ובזכות זה ניצודה פחות, מצב השימור שלה הוא ללא חשש.
פנבנישה

| --- | --- |

 לידה:  17 בנובמבר 1985 ארצות הברית 
 פטירה:  6 בנובמבר 2012 (בגיל 26) 
 
קופי הבונובו קאנזי ופנבנישה עם סו סאבאג'-רומבו ומקלדת ניידת עם לקסיגרמות
פנבנישה (17 בנובמבר 1985 – 6 בנובמבר 2012), הידועה גם בלקסיגרמה , הייתה בונובו נקבה שהופיעה במחקרים על שפת קופי האדם של פרופסור סו סאבאג'-רומבו. פירוש שמה בסוואהילית הוא "להתלכד יחד למטרת ניגוד".
ביוגרפיה

פנבנישה נולדה במרכז לחקר השפה באוניברסיטת ג'ורג'יה סטייט באטלנטה, ג'ורג'יה, ארצות הברית. היא הייתה בתה של מאטאטה, אמו המאמצת של קאנזי המפורסם, שגם הוא היה בונובו אינטליגנטי, והייתה אם לשני בנים, ניוטה ונתן.
פנבנישה התגוררה בקרן למען קופי האדם באיווה, שם חוקרים התנהגות ואינטליגנציה של קופי אדם. היא הצליחה להביע את עצבה באמצעות השפה הירקית, שהיא שפת סימנים מיוחדים הנקראים לקסיגרמות (אנ'). במהלך המחקר זיהתה אצלה ד"ר סאבאג'-רומבו יכולת תקשורת והבנה של משפטים מורכבים.
המחקר

המחקר בראשות סו סאבאג'-רומבו התמקד בחקירת יכולות השפה של פרימטים. המטרה הייתה לגלות באיזו מידה חינוכם משפיע על יכולתם להשתמש בשפה. כשפנבנישה נולדה, אחיה קאנזי כבר למד לתקשר. עד שהחל המחקר עם פנבינישה, קאנזי הכיר 256 סמלים (לקסיגרמות). במשך חמש שנים גידלה סו סאבאג'-רומבו את פנבנישה יחד עם נקבת שימפנזה אחרת, פנפנזי (Panpanzee), הידועה גם בשם פנזי, בסביבת קופי בונובו אחרים ומורים אנושיים. המורים השתמשו במקלדות ועליהן סמלים מיוחדים הנקראים לקסיגרמות במקביל לתקשורת מילולית כדי לתקשר עם שתי הקופות. מבין השתיים, פנבנישה הפגינה יכולת לשונית גבוהה יותר, והצליחה להבין שפה מדוברת ולקסיגרמות הרבה יותר מפנזי. לאחר חמש שנות לימוד הוצאה פנזי מהמחקר. היא מתגוררת במרכז לחקר השפה באוניברסיטת ג'ורג'יה סטייט. הנתונים על פנבנישה נאספו במשך שש שנים נוספות שבהן בילתה במחיצת קאנזי, אחיה למחצה המאומץ.
המחקר > שימוש בשפה הירקית

קופי אדם אינם מסוגלים פיזית לדבר בשפת בני אדם, משום שחסרים להם המבנים של מערכת הקול של בני אדם. למרות שהם אינם יכולים לדבר אנגלית, מסתבר שהם יכולים להבין ולהגיב לאנגלית מדוברת, וביכולתם לתקשר באמצעות ירקית – שפת סימנים הנקראים לקסיגרמות.
במרכז לחקר השפה באוניברסיטת ג'ורג'יה סטייט למדו החוקרים כי שימפנזים ילמדו אנגלית אם זו תהיה השפה הראשונה שילמדו. לפיכך השתמשו בחקר הבונובו במקלדת עם סמלים מיוחדים כדי לתקשר עם פבנישה וקאנזי.
שפת הלקסיגרמות הירקית משתמשת בסמלים שמשמעותם מילים, וניתן גם לבנות מהמילים משפטים כשהן מסודרות בסדר דקדוקי נכון. פנבנישה השתמשה במחוות קוליות כדי להגיב למילים שונות לפני שהשתמשה בלקסיגרמות. הלקסיגרמות שימשו כדי להראות כי קופי אדם יכולים ללמוד שפה עם תחביר קפדני, ולתקשר בפועל עם אנשים אחרים, ממש להבין אנגלית ולא רק לחזור על פעולות אנושיות תוך כדי חיקוי.
המקלדות ששימשו בשנות ה-90 הכילו כמה מאות לקסיגרמות, והיכולת הלשונית של שני הבונובו הייתה טובה למדי. הם הצליחו לזהות לא רק דיבור רגיל ודיבור דיגיטלי, אלא גם למדו להשתמש בלקסיגרמות במקלדת.
המחקר > כישורי השפה של פבנישה

פנבנישה נחשפה לאופני תקשורת מתקדמים מהשבוע הראשון להולדתה. הדרכים שבהן למדה דמו לדרכים שבהן לומדים שפה תינוקות ופעוטות. בין גיל שישה עד שמונה חודשים, נראה היה שהיא מגיבה לסמל אחרי שאחד מטפלים הצביע עליו או נגע בו. בהיותה בת שנה למדה את המשמעות של "לא" ו"בוא הנה". פנבנישה ענתה נכון על 94% מסמלי הלקסיגרמות ומילים באנגלית בין השנים 1986 ו-1989 (בהיותה בת 1–4 שנים). בגיל שלוש הבינה פנבנישה 80 מילים מדוברות באנגלית.
בתחילת המחקר הצליחה פנבנישה להשתמש ב-256 סמלים במקלדת הלקסיגרמות. למשל, אחד הסימנים שפנבנישה נהגה להשתמש בו היה טלוויזיה. היא הייתה לוחצת על הלקסיגרמה של טלוויזיה כחלק מרצף של סמלים כדי לומר שברצונה לצפות בטלוויזיה.
בגיל 7.5 יכלה פנבנישה להגיב נכון ל-75% מהמשפטים שדרשו יותר מסתם תשובות של כן או לא. ילדים אנושיים בגיל שנתיים מגיבים לשאלות דומות בשיעור הצלחה של 65%.
כאמור, פנבנישה התחילה ללמוד לקסיקרמות בשפה הירקית מלידתה, ואילו קאנזי התחיל ללמוד כשהיה בן תשעה חודשים. משום כך היה אוצר המילים של פנבנישה גדול בהרבה מזה של קאנזי. קאנזי הצליח ללמוד 348 לקסיקגרמות, וידע 3,000 מילים באנגלית. החוקרים האמינו, אם כי אין לכך אישוש, שפנבנישה ידעה כ-6,000 מילים באנגלית.
פנבנישה הצטיינה בהשוואה לאחיה למחצה, קאנזי, גם בכל הקשור לתגובותיה למשפטים מוקלטים. ממצא נוסף היה יכולתה להבין את שמה בגיל צעיר מאוד. מכל הנבדקים (קופי אדם לא אנושיים) שהשתתפו בניסוי זה, פנבנישה הגיבה במידה הרבה ביותר לקריאות בשמה (37 מתוך 51 פעמים).
פנבנישה גם הפגינה יכולת לזכור ולדבר על אירועים שהתרחשו בעבר. לדוגמה, כשביל פילדס, אחד החוקרים שלה, שאל את פנבנישה מה לא בסדר, היא השיבה "קאנזי מקלדת מקולקלת". אחרי שאמרה זאת, שאל פילדס חוקר אחר מה קרה עם קאנזי והמקלדת, ונאמר לו שקאנזי שבר אותה.
פנבנישה הייתה מסוגלת לתקשר באמצעות לקסיגרמות לא רק עם בני אדם, אלא גם עם קופי אדם אחרים. בניסוי טיפוסי פנבנישה וקאנזי, אחיה למחצה, הוכנסו לחדרים נפרדים עם חלון קטן פתוח ומקלדת לקסיקגרמות כדי לתקשר זה עם זה. המטרה הייתה להעביר כוס יוגורט מבונובו אחד לשני באמצעות תקשורת דרך מקלדת הלקסיגרמות. קאנזי קיבל את היוגורט והיה אמור להעביר אותו לפנבנישה. פנבנישה השתמשה בסמל היוגורט במקלדת הלקסגרמות וביקשה את היוגורט. לאחר זמן מה הסכים קאנזי ונתן אותו לפנבנישה דרך החלון הפתוח.
יש המשווים את פריצת הדרך עם פנבנישה וקאנזי לאלו המוצגות בקביעות עם כלבים, אבל ההבדל העיקרי הוא שלפנבנישה ולבונובו אחרים יש יכולת לא רק להבין, אלא גם להגיב באמצעות מקלדת עם לקסיגרמות. לטענת החוקרים, הניסויים בקופים אלה מראים שהפער בין קופי אדם לבין אבותינו ההומינידים הקדומים, ואפילו אנחנו עצמנו, קטן בהרבה מכפי שחשבנו עד כה.
ראו גם

ניסויים בלשניים בקופי אדם
קאנזי
קוקו (גורילה)
וואשו
שפת בעלי חיים
אבולוציה של השפה
הערות שוליים

↑  Cohen, Julie (במאי 2000). "Monkey Puzzles". Geographical. 72 (5): 58. {{cite journal}}:  (עזרה)
1 2 3 4  "Panbanisha's Birthday is November 17". panbanisha.org. 17 בנובמבר 2012. אורכב מ-המקור ב-29 בינואר 2013. נבדק ב-16 בפברואר 2022. {{cite news}}:  (עזרה)
↑  Koth, Nicholas; Schick, Kathy. "In Memoriam: Panbisha 1985-2012". Stoneage Institute. נבדק ב-5 בדצמבר 2015. {{cite web}}:  (עזרה)
↑  "Great Ape Trust of Iowa". pin.primate.wisc.edu (באנגלית). Wisconsin National Primate Research Center, University of Wisconsin. נבדק ב-2018-11-18.
↑  "Famed 'talking' ape dies at Iowa sanctuary, others sick". USA Today. 7 בנובמבר 2012. {{cite web}}:  (עזרה)
1 2 3  Last, Cadell (12 בנובמבר 2012). "Communicating with Bonobos". The Advanced Apes. נבדק ב-2015-12-02. {{cite web}}:  (עזרה)
1 2  Watanabe, Shigeru (2012). Watanabe, S.; Kuczaj, S. (eds.), Emotions of Animals and Humans: Comparative Perspectives, Springer, עמ' 117–118
1 2  Savage-Rumbaugh, S.; Lewin, R. (1994). The Ape At The Brink of The Human Mind. Toronto: John Wiley and Sons. ISBN 0-471-15959-X.
↑  Jacob Dunn (7 ספט' 2018). "Why Can't Apes Talk?". Sapiens. {{cite web}}:  (עזרה)
1 2 3  "English 101 for bonobos". Christian Science Monitor. 2007-05-10. ISSN 0882-7729. נבדק ב-2018-11-20.
↑  Hsu, Jeremy (12 ביולי 2012). "Talking Apes Project Faces Cash Crisis". LiveScience. נבדק ב-18 בנובמבר 2018. {{cite web}}:  (עזרה)
↑  Last, Cadell (12 בנובמבר 2012). "Communicating with Bonobos". The Advanced Apes. נבדק ב-18 בנובמבר 2018. {{cite web}}:  (עזרה)
1 2  Williams, S.L.; Brakke, K.E.; Savage-Rumbaugh, E.S. (1997). "Comprehension skills of language-competent and nonlanguage-competent apes". Language & Communication. 17 (4): 301–317. doi:10.1016/S0271-5309(97)00012-8.
↑  Brakke, Karen E.; Savage-Rumbaugh, E.Sue (באפריל 1995). Language & Communication (Vol 15 Issue 2 ed.). Atlanta, GA. pp. 121–148. doi:10.1016/0271-5309(95)00001-7. {{cite book}}:  (עזרה)
↑  Pilcher, Helen (2005-08-29). "Apeing our language". News@nature (באנגלית). doi:10.1038/news050829-8. ISSN 1744-7933.
↑  Humphries, Stephen (20 בינואר 2000). "Linguistic Comprehension in Chimps". Christian Science Monitor. 92 (40): 13. {{cite journal}}:  (עזרה)
↑  Raffaele, Paul. "Speaking Bonobo". Smithsonian.com. נבדק ב-18 בנובמבר 2018. {{cite web}}:  (עזרה)
סמל דנמרק

| --- | --- |

 פרטים
 המחזיק בסמל:  מרגרט השנייה, מלכת דנמרק
 תאריך אימוץ:  1819
 התקנים
 ציצה:  כתר זהב
 מגן:  זהב, שלושה אריות כחולים, תשעה לבבות אדומים
סמל דנמרק הוצג לראשונה כסמל דנמרק המודרני בשנת 1819, בתקופת מלכותו של פרדריק השישי שהחליט על מספר קבוע של תשעה לבבות ועל כך שהחיות בסמל הן אריות והם לא מסתכלים אל פני הצופה. מופיעים בו שלושה אריות כחולים שלשונם אדומה, פוסעים על מגן זהב, וכתר זהב על ראשם. מעל כל אריה מופיעים שלושה לבבות אדומים. מעל המגן מוצג הכתר של מלכי דנמרק. השימוש הראשון הידוע בסמל זה התרחש עוד בשנת 1194 בחותם של קנוט השישי. השימוש הראשון בסמל שגם צבעיו זהים לאלה המקובלים היום היה בשנת 1270. בסמל ההיסטורי האריות פנו אל הצופה ולא שמאלה ומספר הלבבות לא היה קבוע ויכול היה להיות גבוה הרבה יותר מהיום. היסטוריונים מאמינים שאת מקומם של הלבבות תפסו בתקופות מסוימות בעבר פרחי נופר אך השימוש בהם ננטש במהרה בגלל החותמים הגסים שהיו מקובלים בשימוש בימי הביניים. צו מלכותי משנת 1972 הכריז שצורות אלה הן פרחי נופר אך בחברה הדנית נהוג להתייחס אליהם כאל לבבות. קיימת גרסה נדירה מימיו של אריק מפומרניה בה שלושת האריות מחזיקים יחדיו את דגל דנמרק בדומה לסמלו של המחוז דרום יילן שבדנמרק. עד שנת 1960 היו בשימוש בדנמרק "סמל גדול" ו"סמל קטן" בשיטה יוצאת דופן הדומה לזו הנהוגה עד היום בשוודיה. הסמל הקטן היה בשימוש נרחב בעיקר במשרדים ממשלתיים וכן במשרד החוץ של דנמרק. מאז הפך הסמל להיות סמל משפחת המלוכה בלבד והמדינה נותרה עם סמל רשמי אחד בלבד.
הכתר הנמצא בסמל הוא זה שחבש כריסטיאן החמישי ולא הכתר שחבש כריסטיאן השישי, כפי שלעיתים טועים לחשוב. ההבדל בין הכתרים טמון בעובדה שהאחרון משובץ ביהלומים בעוד זה שנמצא בשימוש היום משובץ בפנינים. שני הכתרים נמצאים בטירת רוזנבורג הנמצאת בפרברי העיר קופנהגן.
הסמל דומה מאוד לסמל האסטוני ולסמל הבירה האסטונית טאלין. הקשר בין הסמלים טמון בשלטונו של ואלדמאר השני בצפון אסטוניה בשנים 1219-1346. ההבדל בסמלים הוא שבזה האסטוני אין כתרים על ראשי האריות, הם מכונים "נמרים", הם פונים אל הצופה ולא קדימה ואין לבבות בסמל. סמל טאלין זהה כמעט לסמל אסטוניה אך בגרסתו הישנה האריות חבשו כתרים זהובים כמו בסמל הדני. יש קשר בין הסמלים לריצ'רד לב הארי ולסמלה של המדינה באדן-וירטמברג שבגרמניה. הסמל היווה השראה גם לממלכה ההיסטורית שלזוויג שהייתה פרובינציה דנית ובסמלה היו שני אריות כחולים בתוך מגן זהוב. הלבבות מופיעים גם בסמל המחוז הגרמני ליונבורג.
ב-20 בדצמבר 2024 שינה פרדריק העשירי את הסמל המלכותי, אשר שונה לאחרונה על ידי אמו ב-1972. בגרסה הנוכחית, גרינלנד ואיי פארו קיבלו יותר מקום. הסמל כולל דוב קוטב וכבש, שמסמלים את גרינלנד ואיי פארו השייכים לדנמרק. בגרסה העדכנית של הסמל, השניים הובלטו.
ראו גם

דגל דנמרק
המנון דנמרק
הערות שוליים

↑  טראמפ לא מוותר על גרינלנד: הביקור של הבן, והמסר ממלך דנמרק, באתר ynet, 7 בינואר 2025
| סמלי מדינות אירופה |
| --- | --- | --- |
| מדינות | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • ותיקן • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה • נורווגיה • סלובניה • סלובקיה • סן מרינו • ספרד • סרביה • פולין • פורטוגל • פינלנד • צ'כיה • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| שטחים תלויים | אבחזיה • אג'ריה • אולדרני • אולנד • איי פארו • גגאוזיה • גיברלטר • ג'רזי • גרנזי • דרום אוסטיה • האי מאן • הרם • טרנסניסטריה • סרק • צפון קפריסין |  |
אירופה • אפריקה • אסיה • אוקיאניה • אמריקה הדרומית • אמריקה הצפונית
ערך זה הוא קצרמרבנושא סמלים ובנושא דנמרק. אתם מוזמנים לתרום לוויקיפדיה ו.
חתול ספינקס

| --- | --- |

 ארץ מוצא:  קנדה
 מיון
 משפחה:  חתוליים
 מין:  חתול הבית
גור ספינקס בן חודשיים
ספינקס (באנגלית: Sphynx) הוא גזע של חתול, שמקורו בקנדה, שם פותח על ידי מרביעי גזע בשנות ה-60, וייחודו בכך שהוא חסר פרווה.